**แผนการจัดการเรียนรู้**

กลุ่มสาระการเรียนรู้ ภาษาต่างประเทศ สาระวิชา ภาษาอังกฤษ            ชั้น ประถมศึกษาปีที่ 6

มาตรฐาน ต.๑.๑ ป.6- 1รายวิชา ภาษาอังกฤษพื้นฐาน6

หน่วยการเรียนรู้ที่ 2 เรื่อง Who‘s that?            เวลา 12 ชั่วโมง

แผนการจัดการเรียนรู้ที่ 1 เรื่อง Country and flag           เวลาเรียน 1 ชั่วโมง

ภาคเรียนที่ 1 ปีการศึกษา 2563       โรงเรียน โรงเรียนบ้านเชิงดอย(ดอยสะเก็ด)

**1. สาระสำคัญ**

           การทบทวนคำศัพท์และประโยคที่เรียนมาแล้ว เกี่ยวกับ การถาม-ตอบเกี่ยวกับประเทศและธง  ทำให้ผู้เรียนสามารถนำความรู้ไป ใช้ภาษาอังกฤษสื่อสารในชีวิตประจำวันได้

**2. มาตรฐานการเรียนรู้/ตัวชี้วัดชั้นปี**

มาตรฐาน ต 1.1 ป.5/2 อ่านออกเสียงประโยค ข้อความ และบทกลอนสั้นๆ ถูกต้องตามหลักการอ่าน

มาตรฐาน ต 1.3 ป.5/1 พูด/เขียนให้ข้อมูลเกี่ยวกับตนเอง และเรื่องใกล้ตัว

**3. จุดประสงค์การเรียนรู้**

พูดทักทายในชีวิตประจำวันได้

อ่านและเขียนคำศัพท์เกี่ยวกับประเทศและสัญชาติได้ถูกต้อง

ปฏิบัติตามคำสั่งอย่างง่ายได้

มีระเบียบวินัย

**4. สมรรถนะสำคัญของผู้เรียน**

1.ความสามารถในการสื่อสาร

2. ความสามารถในการคิด

- ทักษะการคิดอย่างสร้างสรรค์

3.ความสามารถในการใช้ทักษะทางภาษา

- กระบวนการปฏิบัติ(ฟัง พูด อ่าน เขียน)

- กระบวนการทำงานกลุ่ม

**5. คุณลักษณะอันพึงประสงค์**

- มีวินัย

- ใฝ่เรียนรู้

**6. ชิ้นงานหรือภาระงาน**

- ใบงาน My flag

**7. สาระการเรียนรู้**

**สาระการเรียนรู้แกนกลาง**

- บทสนทนาที่ใช้ในการทักทาย

- กลุ่มคำ ประโยคเดี่ยว และความหมายเกี่ยวกับข้อมูลส่วนตัว เช่น สัญชาติและชื่อ  ประเทศ

- การออกเสียงเน้นหนัก-เบาในคำ

- คำศัพท์  สำนวน  และประโยคที่ใช้ขอและให้ข้อมูลเกี่ยวกับตนเอง  เพื่อน  และครอบครัว  เช่น    Where are you from?

-  การใช้ภาษาต่างประเทศในการรวบรวมคำศัพท์ที่เกี่ยวข้องใกล้ตัว  จากสื่อและ

   แหล่งการเรียนรู้ต่างๆ

**8. กิจกรรมการเรียนรู้**

ขั้นที่1 Warm up

1. ครูกล่าวทักทายนักเรียน แล้วกล่าวทักทายนักเรียนว่า

Teacher: Good morning <afternoon>.

Student: Good morning, teacher.

Teacher: How are you today?

Student: I’m fine, thank you.

2. ครูทวนการเรียนเมื่อชั่วโมงที่แล้ว ด้วยคำถามเกี่ยวกับคำศัพท์

3. ครูถามนักเรียนว่ามาที่ไหนด้วยประโยค

Where are you from? I am from Thailand

ขั้นที่2 Presentation

1. ครูเสนอคำศัพท์ให้นักเรียนดู สะกดและอ่านตามครู

Vocabulary: Japan, Australia, The United States of America, Canada, France, China

จากนั้นครูอ่านคำศัพท์แล้วให้นักเรียนช่วยกันแปล

2. ครูสอนวิธีการถามประเทศ โดยใช้คำถามว่า

Where are you from? I am from Thailand.

3. ครูสอนนักเรียนเกี่ยวกับธงและประเทศ โดยใช้สื่อธงชาติ

ขั้นที่3 Practice

1. ครูให้นักเรียนแบ่งกลุ่มเป็น 6 กลุ่ม จากนั้นให้ตัวแทนมารับข้อมูลเกี่ยวกับธงชาติและประเทศ

2. ครูให้นักเรียนแต่ละกลุ่มวาดรูปธงชาติของตัวเองและระบายสี

3. ครูให้นักเรียนไปสำรวจธงของกลุ่มอื่นแล้วกลับมาวาดรูปและระบายสี

ชั้นที่4 Production

1. ครูให้นักเรียนทำใบงาน My flag ลงในสมุด

ขั้นที่5 Wrap up

1. ครูให้นักเรียนทบทวนคำศัพท์โดยให้นักเรียนอ่านและสะกดคำศัพท์

2. Vocabulary: Japan, Australia, The United States of America, Canada, France,China

3. ครูสุ่มให้นักเรียนยืนขึ้นและถามตอบเกี่ยวกับประเทศและสัญชาติ

Vocabulary: ruler, table, chair, book, pen, pencil, cost, bear, comet, school bag

4.ครูให้นักเรียนทบทวนการใช้ Question Words

**9. สื่อและแหล่งการเรียนรู้**

- หนังสือเรียน Smile ป.5

- ใบงาน My flag

- สื่อการสอน My flag

-บัตรคำศัพท์

**10. การวัดและประเมินผล**

|  |  |  |
| --- | --- | --- |
| **การวัดและการประเมินผล** | **เครื่องมือ** | **เกณฑ์การประเมิน** |
| ประเมินการพูดโต้ตอบ | แบบประเมินการพูดโต้ตอบ | ระดับคุณภาพ 2 ผ่านเกณฑ์ |
| ตรวจชิ้นงาน | แบบฝึกหัด | ร้อยละ 60 ผ่านเกณฑ์ |
| สังเกตความใฝ่เรียนรู้ | แบบประเมินคุณลักษณะอันพึงประสงค์ | ระดับคุณภาพ 2 ผ่านเกณฑ์ |

**11. เอกสารประกอบท้ายแผน**

**เกณฑ์การประเมินการพูดโต้ตอบ**

|  |  |  |  |  |  |  |
| --- | --- | --- | --- | --- | --- | --- |
| **รายการการประเมิน** | **ระดับคะแนน / ระดับคุณภาพ** | | | | **น้ำหนักความสำคัญ** | **คะแนนรวม** |
| **ดีมาก (4)** | **ดี (3)** | **พอใช้ (2)** | **ปรับปรุง (1)** |
| ความถูกต้องของเนื้อหา | ใช้คำศัพท์สื่อความหมายตรงกับเนื้อหาและไวยากรณ์ถูกต้องทุกประโยค | ใช้คำศัพท์สื่อความหมายตรงกับเนื้อหาและไวยากรณ์ถูกต้องเป็นส่วนใหญ่ | ใช้คำศัพท์สื่อความหมายตรงกับเนื้อหาและไวยากรณ์ถูกต้องเป็นบางส่วน | ใช้คำศัพท์สื่อความหมายตรงกับเนื้อหาและไวยากรณ์ไม่ถูกต้องเป็นส่วนใหญ่ | 2 | 8 |
| การออกเสียง | ออกเสียง คำศัพท์ ประโยคได้ถูกต้องตามหลักการออกเสียง เน้นหนักคำ/ประโยคได้สมบูรณ์ | ออกเสียง คำศัพท์ ประโยคได้ถูกต้องตามหลักการออกเสียง เน้นหนักคำ/ประโยคเป็นส่วนใหญ่ | ออกเสียง คำศัพท์ ประโยคได้ถูกต้องตามหลักการออกเสียง แต่ส่วนใหญ่ขาดการออกเสียงเน้นหนัก | ออกเสียง คำศัพท์ ประโยคไม่ถูกต้องทำให้สื่อสารไม่ได้ | 2 | 8 |
| ความคล่องแคล่ว | พูดต่อเนื่องไม่ติดขัด พูดชัดเจนทำให้สื่อสารได้ดี | พูดตะกุกตะกักบ้าง แต่ยังพอสื่อสารได้ | พูดเป็นคำๆหยุดเป็นช่วงๆ ทำให้สื่อสารได้ไม่ชัดเจน | พูดได้บางคำทำให้สื่อความหมายไม่ได้ | 2 | 8 |
| การแสดงท่าทาง น้ำเสียง ประกอบการพูด | แสดงท่าทางและพูดด้วยน้ำเสียงเหมาะสมกับสถานการณ์ | พูดด้วยน้ำเสียงเหมาะสมกับสถานการณ์แต่ไม่มีท่าทางประกอบ | พูดเหมือนอ่าน ไม่เป็นธรรมชาติ ขาดความน่าสนใจ | พูดได้น้อยมาก | 1 | 4 |

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| 24-28 | ดีมาก |
| 19-23 | ดี |
| 14-18 | พอใช้ |
| ต่ำกว่า 14 | ปรับปรุง |